text: Fredelig start på middelalderfestival
  31 august 2013 kl. 07.12
  Politiet melder om en foreløbig fredelig festival i Horsens, hvor omkring 50.000 gæster fra ind- og udland denne weekend forventes at deltage i Europæisk Middelalder Festival.
  Ifølge vagtchefen hos Sydøstjyllands Politi har der blot været en enkelt deltager, der har fået en tår over tørsten.
  Det er 19. gang Horsens er taget 500 år tilbage i tiden med festivalen, der gennem årene har udviklet sig til en international begivenhed.
  Se mere på Europæisk Middelalder Festivals hjemmeside
  